Íslenska - málið þitt er samstarfsverkefni Íslenskrar málstöðvar og Námsgagnastofnunar . Íslensk málstöð leggur til handrit en Námsgagnastofnun sér um umbrot , vefnað og birtingu . Í stefnuskrá Íslenskrar málnefndar 2002 - 2005 var tilgreint meðal verkefna að leggja drög að upplýsinga - og vinnuhefti handa börnum og ungmennum þar sem vakin væri athygli á notkun íslensku og sambandinu við enska tungu . Íslensk málstöð , skrifstofa málnefndarinnar , tók að sér að vinna að framgangi þessa viðfangsefnis . Er það von okkar að efnið megi nýtast kennurum til að vekja nemendur sína til umhugsunar um stöðu íslenskunnar , þróun hennar og stöðu gagnvart öðrum málum . Efnið er flokkað eftir skólastigum og samanstendur af fróðleiksköflum , umræðuefni og verkefnum . Handrit : Ari Páll Kristinsson Ritstjóri : Ingólfur Steinsson Vefgerð : Hildigunnur Halldórsdóttir Grafísk hönnun : Jóhann Heiðar Jónsson